stanford-oval/wikipedia huggingface dataset:
HC Olomouc
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Matěj Machovský | L | 2025 | Opava, Tšekki |
| 33 |  | Jakub Sedláček | L | 2025 | Zlín, Tšekkoslovakia |
| 42 |  | Branislav Konrád | R | 2025 | Nitra, Slovakia, Tšekkoslovakia |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 2 |  | Jakub Sirota | L | 2025 | Kroměříž, Tšekki |
| 3 |  | David Škůrek | R | 2026 | Šternberk, Tšekki |
| 4 |  | Adam Rutar | L | 2025 | Šumperk, Tšekki |
| 14 |  | Dalibor Řezníček | L | 2025 | Uherský Brod, Tšekkoslovakia |
| 23 |  | Jiří Ondrušek (C) | L | 2025 | Olomouc, Tšekkoslovakia |
| 27 |  | Alex Rašner | L | 2025 | Jeseník, Tšekki |
| 48 |  | Tomáš Černý | R | 2025 | Vítkov, Tšekki |
| 51 |  | Jan Švrček | L | 2025 | Přerov, Tšekkoslovakia |
| 55 |  | Lukáš Mareš | L | 2025 | Jihlava, Tšekki |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 7 |  | Daniel Ministr | L | H | 2025 | Přerov, Tšekki |
| 9 |  | Jan Káňa (A) | L | VLH | 2025 | Zlín, Tšekkoslovakia |
| 11 |  | Petr Fridrich | R | LH | 2025 | Ostrava, Tšekki |
| 12 |  | Jan Knotek | L | KH | 2025 | Praha, Tšekkoslovakia |
| 19 |  | Lukáš Nahodil (A) | R | KH | 2025 | Třebíč, Tšekkoslovakia |
| 22 |  | Michal Kunc | L | LH | 2026 | Brno, Tšekki |
| 24 |  | Lukáš Anděl | L | KH | 2025 | Jihlava, Tšekki |
| 32 |  | Jakub Orsava | R | LH | 2027 | Šumperk, Tšekkoslovakia |
| 47 |  | Rok Macuh | L | KH / VLH | 2025 | Maribor, Slovenia |
| 62 |  | Karel Plášek | L | VLH | 2025 | Přerov, Tšekki |
| 64 |  | Martin Kohout | L | VLH | 2025 | Rožnov pod Radhoštěm, Tšekki |
| 87 |  | Pavel Musil | L | KH / VLH | 2025 | Čáslav, Tšekkoslovakia |
| 88 |  | Jakub Navrátil | L | VLH | 2026 | Hranice, Tšekki |
| 89 |  | Jakub Doktor | R | LH | 2025 | Jindřichův Hradec, Tšekki |
| 91 |  | Silvester Kusko | L | KH / VLH | 2025 | Vranov nad Topľou, Slovakia |
Joukkue kaudella 2024–2025 > Valmennus & Joukkueenjohto

Päävalmentaja & Omistaja: Jan Tomajko
Apuvalmentaja: Róbert Petrovický
Maalivahtivalmentaja: Martin Prusek
Videovalmentaja: Petr Fiala
Fysiikkavalmentaja: Jakub Fryč
Huoltopäällikkö: Petr Přecechtěl
Toimitusjohtaja: Erik Fürst
Urheilutoimenjohtaja: Josef Podlaha
Jääkiekkotoiminnanjohtaja: Milan Ministr
Lähde: EliteProspects
Aiheesta muualla

HC Olomoucin verkkosivut (tšekiksi)
Neapolis (Italia)

| Neapolis> Νεάπολις |
| --- | --- |
 Neapoliin kreikkalaisaikaisen kaupunginmuurin jäänteitä Piazza Bellinillä Napolin kaupungissa.
Sijainti
 Neapolis
Koordinaatit:  40°50′23″N, 14°15′10″E
Valtio:  Italia
Paikkakunta:  Napoli, Campania
Historia
Tyyppi:  kaupunki
Ajanjakso:  n. 470 eaa.–
Kulttuuri:  antiikki
Alue:  Suur-Kreikka
Infobox OKNimi-testi OK: 
Neapolis (m.kreik. Νεάπολις, myös Neēpolis, Νεήπολις) oli antiikin aikainen kaupunki ja kaupunkivaltio (polis) Suur-Kreikassa eli Magna Graeciassa nykyisen Italian alueella. Se on kehittynyt nykyiseksi Napolin kaupungiksi ja sijaitsi sen paikalla.
Neapolis oli Tyrrhenanmeren rannikon pohjoisimpia kreikkalaisia siirtokuntia. Se perustettiin noin vuonna 470 eaa. Alueella laajentunut Rooman valtakunta valtasi kaupungin vuonna 326 eaa., ja siitä tuli Rooman liittolainen ja ajan myötä kukoistava roomalainen kaupunki, vaikkakin se säilytti pitkään kreikkalaisen identiteettinsä.
Maantiede

Neapolis sijaitsi, samoin kuin nykyinen Napoli, Tyrrhenanmeren rannikolla Kymenlahden (Cumaenlahti, lat. Sinus Cumanus) eli nykyisen Napolinlahden pohjoisrannalla, noin 241 kilometriä etelään Roomasta. Kaupungin itäpuolella kohosi tulivuori Vesuvius, ja länsipuolella sijaitsi tuliperäinen kraatterien, kuumien lähteiden ja mineraalikaivosten alue, joka nykyisin tunnetaan nimellä Campi Flegrei eli ”Tulikentät”. Neapolis oli antiikin aikana Opikian eli Kampanian, nykyisen Campanian, tärkeimpiä kaupunkeja.
Paikalla olleita kaupunkeja oli alun perin kaksi, vanhempi Palaiopolis (”Vanha kaupunki”) ja uudempi Neapolis (”Uusi kaupunki”), mikä selittää kaupungin nimen. Palaiopoliin paikkaa ei kuvata missään, mutta se sijoitetaan Pausilypoksen (Mons Pausilypus, nyk. Posilipo) kukkulalle tai harjanteelle, joka sijaitsee nykyisen kaupungin lounaispuolella Pizzofalconessa ja erottaa Puteolinlahden (Baiaenlahti, Pozzuolinlahti) Napolinlahdesta (40°49′48″N, 14°14′53″E). Antiikin aikana harjanne toimi Neapoliin ja Puteolin ja Baiaen alueiden luonnollisena rajana. Palaiopoliin kuului myös Megariin saari, nykyinen Castel dell'Ovo, Pausilypoksen ja Neapoliin välillä. Neapolis sen sijaan sijoitettiin hieman koilliseen pienelle Sebethos-joelle (myös Sepeithos, nyk. Sebeto tai Fiume della Maddalena) eli nykyisen Napolin vanhankaupungin itäosan alueelle (40°50′23″N, 14°15′10″E). Sebethoksen suu sijoitetaan nykyisen Piazza Municipio -aukion kohdalle.
Neapolis voidaan lukea osaksi Suur-Kreikan eli Magna Graecian aluetta termin laajassa merkityksessä. Joskus termillä viitataan kuitenkin lähinnä aivan Italian eteläisimmän rannikon kreikkalaiskaupunkeihin ja kaikkein rajatuimmassa merkityksessä pelkästään Tarantonlahden siirtokuntiin. Kaupunki oli Tyrrhenanmeren rannikon kreikkalaiskaupungeista pohjoisimpia yhdessä Kymen (Cumae) kanssa.
Neapoliin kaupunkivaltion hallussa ollut alue oli suhteellisen pienikokoinen, ja sen kooksi on arvioitu vain noin 20 neliökilometriä. Siihen kuuluivat kaupungin välittömän ympäristön lisäksi ainakin jossakin vaiheessa muun muassa Kapreain (nyk. Capri) ja Ainarian (Ischia) saaret.
Historia > Hellenistinen ja roomalainen kausi

Tästä lähtien Neapolis oli Rooman alaisuudessa, mutta sillä oli liittolaiskaupungin (foederata civitas) edullinen asema ja Rooman suojelu ilman monia raskaita velvollisuuksia. Siksi kaupunki pysyi uskollisena Roomalle, vaikka viholliset uhkasivat sitä usein. Vuonna 280 eaa. eteläisessä Italiassa sotineen Epeiroksen kuninkaan Pyrrhoksen armeija lähestyi kaupunkia, mutta ei onnistunut saamaan sitä, sillä Neapolis ei kääntynyt Pyrrhoksen puolelle, päin vastoin kuin monet muut Suur-Kreikan kaupungit. Kaupungin valtaamisessa epäonnistui myös Hannibal toisen puunilaissodan (218–202 eaa.) aikaan. Rooman sisällissodissa kaupunki varusti laivoja Rooman laivastoon.
Ajan kuluessa Neapolis kehittyi tavalliseksi roomalaiseksi kaupungiksi, ja vuoden 90 eaa. Lex Julian myötä se myös menetti erioikeutensa. Se säilyi kuitenkin kukoistavana ja suurena kaupunkina, ja säilytti useista lähiseudun kreikkalaiskaupungeista poiketen kreikkalaisen identiteettinsä, kulttuurinsa ja instituutionsa, koska sen väestö säilyi pääosin kreikkalaisena ja kreikankielisenä. Strabon kuvaa, että neapolislaisilla oli edelleen, vaikkakin olivat jo Rooman kansalaisia, edelleen gymnasioninsa ja kisansa, joihin kuului kreikkalaistyylisiä musiikki- ja urheilukilpailuja. Neapolislaiset oli myös jaettu edelleen fratrioihin. Tasavallan loppuaikoina kaupunki oli paikka, johon monet roomalaiset tulivat opiskelemaan ja hankkimaan kreikkalaista sivistystä. Neapoliista ja sen ympäristöstä tuli myös suosittu lomakohde muun muassa kuumien lähteidensä ansiosta.
Sullan toisessa sisällissodassa vuonna 82 eaa. Sullan kannattajat tekivät kaupungissa joukkomurhan. Sulla saattoi asuttaa sinne uusia asukkaita, joskaan siitä ei vielä tuolloin tehty roomalaista koloniaa samoin kuin monista muista kaupungeista usein samankaltaisessa yhteydessä. Keisarikaudella Neapolis kukoisti jälleen, ja siitä tuli ilmeisesti kolonia jossakin myöhemmässä vaiheessa, todennäköisesti Claudiuksen aikana ensimmäisellä vuosisadalla jaa. Se nautti myös muiden Juliusten-Claudiusten hallitsijasuvun keisarien suosiosta. Keisarikaudella kaupunki sai lisää mainetta kreikkalaisen oppineisuuden keskuksena ja lomakohteena. Ovidius kutsuikin kaupunkia ”joutilaaksi Parthenopeksi”. Alueen rannikot olivat täynnä roomalaisia huviloita, joista kuuluisin kuului Vedius Polliolle ja sijaitsi Pausilypoksessa. Neapolis oli keisari Neron suosikkikohteita, ja ensimmäinen paikka, jossa hän esiintyi julkisesti näyttämöllä. Myös Vergilius viihtyi siellä, ja hänet myös haudattiin kaupunkiin. Statius syntyi Neapoliissa, ja Silius Italicus kuoli siellä.
Kaupunki kärsi joitakin tuhoja Vesuviuksen purkauksessa ja siihen liittyneissä maanjäristyksissä vuonna 79 jaa., vaikkakin tuhot olivat ilmeisesti suhteellisen pienet, sillä purkausaines suuntautui pääasiassa etelämmäksi, missä purkaus tuhosi Pompejin ja Herculaneumin. Kreikan kieli vaikuttaa säilyneen kaupungissa ainakin 100-luvulle jaa. saakka.
Historia > Myöhäisantiikista keskiajalle

Myöhemmin Neapolis vaikuttaa säästyneen goottien ja vandaalien aiheuttamilta tuhoilta ainakin paremmin kuin esimerkiksi Capua ja Nola, ja sen kuvataan kukoistaneen edelleen ostrogoottien kuninkaan Teoderikin aikana. Belisarius valtasi kaupungin Itä-Roomalle eli Bysantin valtakunnalle pitkän piirityksen jälkeen vuonna 536, ja suuri osa asukkaista surmattiin. Totila valtasi kaupungin takaisin gooteille vuonna 542. Narses valtasi sen takaisin Bysantille, ja se säilyi Ravennan eksarkaatin vallassa, mutta omien herttuoidensa hallitsemana ainakin 700-luvulle saakka. Tämän jälkeen se vaikuttaa nauttineen suhteellisen itsenäisestä asemasta, kunnes normannit valtasivat sen vuonna 1137. Tämän jälkeen siitä tuli pitkäksi aikaa Napolin kuningaskunnan keskus.
Rakennukset ja löydökset

Neapoliin keskus sijaitsi suunnilleen nykyisen San Lorenzo Maggioren kirkon kohdalla nykyisten Via San Gregorio Armenon ja Via dei Tribunalin risteyksessä. Antiikin Neapoliista on säilynyt vain vähän jäänteitä sen enempää kreikkalaiselta kuin roomalaiseltakaan kaudelta, koska myöhempi kaupunki on aina sijainnut samalla paikalla. Roomalaisen kauden jäänteitä on luonnollisesti jonkin verran enemmän.
Rakennukset ja löydökset > Kaupungissa

Kaupunginmuurit ja kadut
Neapolis oli ympäröity muurein, joiden kokonaispituus oli noin 3,8 kilometriä ja joiden sisään jäi noin 75 hehtaarin kokoinen alue. Kaupunginmuurien osia on löydetty eri puolilta kaupunkia tarpeeksi monesta kohdasta, jotta muurien reitti on voitu jäljittää kauttaaltaan. Löydetyt osat on ajoitettu pääosin 400- ja 300-luvuille eaa.
Kaupungissa oli Hippodamoksen nimiin laitettu ruutuasemakaava. Neapoliissa korttelit ovat olleet suhteellisen pitkiä ja kapeita, mitä muistuttaa Himeran ja Naksoksen asemakaavoja. Monet nykyiset kadut keskiaikaisen Napolin alueella seuraavat edelleen antiikin aikaisten katujen reittiä. Roomalaisen ajan itä-länsisuuntaisia decumanus-katuja vastaavat nykyiset Via San Biagio dei Librai, Via Tribunali ja Via Anticaglia. Niiden poikkikatuina olivat pohjois-eteläsuuntaiset cardo-kadut.
Muut kreikkalaisen ajan löydökset
Via del Duomolta on löydetty pienen pyhäkkörakennuksen perustukset, jotka on ajoitettu 400-luvulle eaa. Se oli rakennettu uudestaan ensimmäisellä vuosisadalla jaa. Saman kadun varrelta on löydetty kreikkalaisaikaisten talojen jäänteitä. Eri puolilta kaupunkia on löydetty kreikkalaisen kauden hautoja. Via Nicoteralta Pizzofalconessa on löydetty Palaiopoliin aikainen vanhempi hautausmaa, joka on ajoitetty 600- ja 500-luvuille eaa. Toinen varhainen hautausmaa sijaitsi Piazza Capuanalla.
Dioskuurien (Castorin ja Polluxin) temppeli
Dioskuurien eli Kastorin ja Polydeukeen (roomalaisittain Castor ja Pollux) temppeli rakennettiin roomalaisella kaudella, ja se on ajoitettu ensimmäisen vuosisadan alkuun keisari Tiberiuksen aikaan. Sen paikalla on kuitenkin ollut pyhäkkö jo aiemmin. Temppeli edusti korinttilaista tyyliä. Sen julkisivussa, joka oli etelään decumanus maximukselle (Via Tribunali) päin, oli kuusi pylvästä (heksastyyli). San Paolo Maggioren kirkko on rakennettu temppelin paikalle ja sen julkisivussa on kaksi temppelin pylväistä.
Roomalainen teatteri
Roomalaisella kaudella rakennetun teatterin jäänteet on löydetty Via Anticaglialta, Via San Paolon ja Vico Gigantin väliseltä alueelta. Se on ajoitettu varhaiselle keisarikaudelle. Teatterin puolikaarenmuotoisen katsomon halkaisija on noin 102 metriä.
Muut roomalaisen ajan löydökset
San Lorenzo Maggioren kirkon alta on löydetty varhaiskristillisen basilikakirkon jäänteet, ja sen alta puolestaan suurikokoisen ensimmäisellä vuosisadalla jaa. rakennetun julkisen rakennuksen perustukset. Rakennusta on arveltu kaupungin aerariumiksi.
Eri puolilta kaupunkia on löydetty useita roomalaisia kylpylöitä sekä roomalaisten yksityistalojen jäänteitä. Luculluksen huvila kuuluisine kala-altaineen yhdistetään Castel dell'Ovoon. Muihin löytöihin lukeutuvat muun muassa Ponti Rossi -nimellä tunnetun akveduktin osat.
Rakennukset ja löydökset > Kaupungin ulkopuolella

Crypta Neapolitana
Neapoliista Puteoliin (nyk. Pozzuoli) kulki rannikkotie Via Puteolana. Se kulki Pausilypoksen kukkulan halki tunnelissa, joka tunnetaan nimellä Crypta Neapolitana, nykyisin Grotta di Posilipo. Tunneli oli tehty siksi, että kukkula muutoin hankaloitti suuresti liikkumista alueiden välillä. Se rakennettiin varhaisella keisarikaudella, ja sen suunnitteli Augustuksen arkkitehti Cocceius, joka suunnitteli samanlaisen tunnelin myös Cumaesta Avernus-järvelle. Tunnelin pituus on nykymuodossaan noin 700 metriä ja leveys noin 6,5 metriä. Tunnelia kunnostettiin ja uusittiin usein, joten alkuvaiheessaan se saattoi olla pienempi.
Pausilypoksen niemen kärjessä oli toinen tunneli, joka tunnetaan nykyisin nimellä Grotta di Seiano. Se johti Vedius Pollion huvilalta Puteolin tielle ja oli Crypta Neapolitanaa pidempi. Sen rakennusaikaa ei tunneta, mutta se kunnostettiin keisari Honoriuksen aikana.
Vedius Pollion huvila
Pausilypoksen kukkulalla vastapäätä nykyistä Nisidan saarta sijaitsi suuri roomalainen huvila, jota pidetään Vedius Pollion huvilana. Siihen kuului muun muassa teatteri, odeion, basilika, pylväikkörakennuksia sekä suuri vesisäiliö. Vedius Pollio lahjoitti huvilan myöhemmin Augustukselle.
”Vergiliuksen hauta”
Pausilypoksen kukkulalla Crypta Neapolitanan sisäänkäynnin itäpuolella on antiikin aikainen hauta, jota on perinteisesti pidetty antiikin lähteissä mainittuna runoilija Vergiliuksen hautana. Donatus mainitsee, että Vergilius haudattiin Puteoliin johtaneen tien varteen noin kahden roomalaisen mailin päähän Neapoliista. Tämä kuvaus voi sopia paikkaan, erityisesti koska on oletettavaa, että tie kaupunkien välillä kulki tuolloin läheltä kukkulan yli. Toisaalta on kuitenkin arveltu, että hauta saattaa olla liian kaukana, jos etäisyys lasketaan Porta Puteolanalta eli Puteolin portilta.
Hauta on pyöreä ja sijaitsee nelikulmaisella podiumilla. Se muistuttaa columbariumia ja on rakennettu opus caementicium -tekniikalla. Haudan sisällä on kymmenen syvennystä (loculi) hautauurnille. Tämän rakenteen sekä sijaintiin liittyvän epävarmuuden vuoksi sitä on ehdotettu myös jonkun perheen columbariumiksi ennemmin kuin suuren runoilijan haudaksi.
Rakennukset ja löydökset > Esinelöydöt

Kaupungista tehdyt esinelöydöt ovat Napolin arkeologisessa museossa, joka on yksi koko Italian merkittävimpiä. Siellä on muun muassa veistoksia, mosaiikkeja ja maalauksia. Mielenkiintoisiin löytöihin lukeutuvat muun muassa lukuisat piirtokirjoitukset, jotka kertovat kreikan kielen säilymisestä kaupungin julkisessa elämässä hyvin pitkään.
Aiheesta muualla

Kuvia tai muita tiedostoja aiheesta Neapolis Wikimedia Commonsissa
Pienoismalli Neapoliin forumista. San Lorenzo Maggioren museo, Napoli.
Neapoliin lyömä raha, n. 350–325 eaa. Kuvituksessa nymfin pää sekä ihmiskasvoinen härkä, jonka Nike seppelöi.
Arkeologisia kaivauksia Napolin Santa Chiarassa.
Vedius Pollion huvilan (Villa Pausilypon) raunioita.
Dioskuurien temppelin korinttilainen pylväs osana San Paolo Maggioren kirkkoa.
Roomalaisen teatterin rakenteita Napoli sotterraneassa eli ”maanalaisessa Napolissa”.
Roomalaisen teatterin katsomon jäänteitä.
Vergiliuksen haudaksi kutsuttu hauta.
Popkorni

| Popkorni JVG |
| --- | --- | --- |

Studioalbumin tiedot
 Julkaistu: 28. elokuuta 2017
 Formaatti: LP
 Tyylilaji: rap, pop
 Levy-yhtiö: Warner, PME
Listasijoitukset
  Suomen virallinen lista: 1.
JVG:n muut julkaisut
| 247365 2015 | Popkorni 2017 | Rata/Raitti 2019 |
Popkorni on rap-kaksikko JVG:n viides pitkäsoitto. Albumi julkaistiin 28. elokuuta 2017.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Älä jätä roikkuu | Ville Galle, Jare Brand |  | 3.54 |  |  |  |  |  |
| 2. | Matti & Teppo | Ville Galle, Jare Brand |  | 2.32 |  |  |  |  |  |
| 3. | Hombre (mukana Vesala)  | Ville Galle, Jare Brand |  | 3.22 |  |  |  |  |  |
| 4. | Pitkät päällä | Ville Galle, Jare Brand |  | 3.06 |  |  |  |  |  |
| 5. | Lähen menee (mukana Reino Nordin)  | Ville Galle, Jare Brand |  | 3.15 |  |  |  |  |  |
| 6. | Tappiolla tappiin (mukana Märkä Simo)  | Ville Galle, Jare Brand |  | 3.21 |  |  |  |  |  |
| 7. | En sun kaa (mukana Bizi)  | Ville Galle, Jare Brand |  | 3.45 |  |  |  |  |  |
| 8. | Kruunu tikittää (mukana Tippa-T)  | Ville Galle, Jare Brand |  | 3.20 |  |  |  |  |  |
| 9. | Annan sulle kaiken | Ville Galle, Jare Brand |  | 3.07 |  |  |  |  |  |
| 10. | Nihee (mukana deezydavid ja Ibe)  | Ville Galle, Jare Brand |  | 4.23 |  |  |  |  |  |
| 11. | Se ei oo niin (mukana Pete Parkkonen)  | Ville Galle, Jare Brand |  | 3.48 |  |  |  |  |  |
Star Trek Voyager: Elite Force

| Star Trek Voyager: Elite Force |
| --- | --- |

Kehittäjä:  Raven Software
Julkaisija:  Activision
Jakelija:  GOG.com ja Steam
Säveltäjä:  Kevin Schilder
Pelimoottori:  Quake III pelimoottori
Julkaistu:   15. syyskuuta 2000
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  USK 16 
Alusta:  Windows, PlayStation 2, Mac OS, Linux
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Star Trek Voyager: Elite Force on Raven Softwaren kehittämä ja Activisionin julkaisema ensimmäisen persoonan ammuntapeli. Peli julkaistiin vuonna 2000. Se käyttää Quake III -pelimoottoria.
Peli sijoittuu neljännen televisiosarjan Star Trek: Voyagerin maailmaan.
Kehitys

Activision hankki oikeudet tehdä Star Trekiin perustuvia pelejä kesällä 1998 ja antoi ensimmäisen persoonan ammuntapeleistä tunnetulle Raven Softwarelle pelin teon. Kehitys alkoi Next Generation -sarjaan perustuen Quake 2 -pelimoottorilla. Tapahtumapaikka siirrettiin Voyageriin koska kaksi muuta Next Generationiin perustuvaa peliä oli jo työn alla. Kehityksen varsinainen tuotantovaihe alkoi tammikuussa 1999 ja kehittäjien määrä kasvoi 15 hengen ryhmästä 25:een. Kehitys keskittyi yksinpeliin ja moninpeli jätettiin erilliseksi myöhempään vaiheeseen. Peliin tehtiin tyhjästä uusi lataus- ja tallennustuki, parannettu tuki animaatioille, pelaajan apuna toimivat NPC-hahmot ja niin edelleen. Hahmomallien luurankomekanismi ylitti Quake 3 -moottorin kyvyt ja se korvattiin.
Vastaanotto

Peli sai GameSpotin arvostelussa arvosanaksi 8.6/10.
Pelin PlayStation 2 -versio sai IGN:n arvostelussa arvosanaksi 6/10.
Aiheesta muualla

Star Trek Voyager: Elite Force MobyGamesissa (englanniksi)
Virallinen sivu Raven Softwarelta
io_eliteforce (Arkistoitu – Internet Archive) - Linux käännös
Luettelo Suomen vapaiden suuntien seurakunnista

Tämä on luettelo Suomen vapaiden suuntien nykyisistä seurakunnista. Sarakkeissa on mainittu, minkä kunnan/kuntien alueella seurakunnat toimivat.
Jaromír Pytlík

| Jaromír Pytlík |
| --- | --- |

Henkilötiedot
Syntynyt: 25. syyskuuta 2001 (ikä 23) Dačice, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  190 cm
Paino:  91 kg
Pelaajaura
Pääsarjaura:  2018–
Aik. seurat:  HC Žďár nad Sázavou (Tšekki II) HC Vítkovice (ČEL) HC Litoměřice (Tšekki I) KalPa (SML) IPK (Mestis) Rytíři Kladno (ČEL)
NHL-varaus:  99. varaus, 2020 New Jersey Devils
Jaromír Pytlík (s. 25. syyskuuta 2001 Dačice, Tšekki) on tšekkiläinen jääkiekkoilija. Hän on pelipaikaltaan keskushyökkääjä. Pytlík laukoo oikealta.
Ura > Seuraura

Pytlík on KLH Jindřichův Hradecin kasvatti. Hän siirtyi juniorina sittemmin HC Žďár nad Sázavoun organisaatioon. Pytlík voitti kaudella 2015–2016 seuran C-nuorten sisäisen piste- ja syöttöpörssin tehoilla 15+25=40 ja sisäisen tehotilaston lukemalla +2. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 39+25=64. Pytlík sijoittui koko Tšekin C-nuorten sarjan maalipörssissä neljänneksi. Hän voitti myös Žďár nad Sázavoun sisäisen tehotilaston lukemalla +46. Pytlík debytoi samalla kaudella vain 15-vuotiaana seuran miesten joukkueessa Tšekin toiseksi korkeimmalla sarjatasolla 2. česká hokejová ligassa, jossa hän pelasi yhden runkosarja- ja yhden playoff-ottelun.
Kauden 2017–2018 Pytlík pelasi suurimmaksi osaksi Žďár nad Sázavoun miesten joukkueessa Tšekin 2. ligaa, jossa hän pelasi 22 runkosarjaottelua tehopistein 14+11=25 ja seitsemän playoff-ottelua tehopistein 4+4=8. Pytlík pelasi ison osan kaudestaan myös seuran B-nuorissa, joiden sisäisen tehotilaston voiton hän jakoi Lukáš Gergeľin kanssa lukemalla +5. Pytlík pelasi kauden aikana myös seitsemän ottelua lainalla Extraliga-joukkue HC Vítkovicessa tehden yhden maalin. Hän teki näin ollen Extraliga-debyyttinsä vain 16-vuotiaana 19. tammikuuta 2018 HC Olomoucia vastaan. Pytlík merkittiin Vítkovicen 13. hyökkääjäksi. Hän sai ottelussa jääaikaa 8.24 minuuttia. Ensimmäisen Extraliga-maalinsa Pytlík teki seitsemännessä ottelussaan 28. helmikuuta 2018 HK Hradec Královéa vastaan.
Kesäkuussa 2018 Pytlík teki HC Vítkovicen kanssa monivuotisen Extraliga-sopimuksen. Samana kesänä OHL-joukkue Sault Ste. Marie Greyhounds varasi hänet 118. pelaajana CHL:n varaustilaisuudessa. Pytlík aloitti kauden 2018–2019 Vítkovicessa tehden 24 runkosarjaottelussa yhden syöttöpisteen. Hän pelasi myös 11 ottelua lainalla sarjatasoa alempana 1. česká hokejová ligan HC Porubassa. Tammikuussa 2019 Pytlík siirtyi kuitenkin Greyhoundsin OHL-joukkueeseen.
New Jersey Devils varasi Pytlíkin neljännellä kierroksella 99. pelaajana NHL:n varaustilaisuudessa 2020. Saman vuoden marraskuussa Sault Ste. Marie Greyhounds lainasi hänet toistaiseksi voimassa olevalla sopimuksella kotimaahansa 1. ligan HC Litoměřiceen. OHL-kautta ei lopulta pelattu ollenkaan Ontarion provinssin koronavirusrajoitusten vuoksi. Pytlíkin kausi Litoměřicessä jäi lopulta vain neljän ottelun mittaiseksi loukkaantumisten ja koronavirusrajoitusten vuoksi.
Pytlík siirtyi kaudeksi 2021–2022 kaksivuotisella sopimuksella Kalevan Palloon. Syyskuussa 2021 seura lainasi hänet alustavasti kahden ottelun ajaksi yhteistyöseuraansa, Mestis-joukkue Iisalmen Peli-Karhuihin. Pytlík pelasi siellä lopulta suurimman osan alkukaudestaan tehden 12 ottelussa tehot 3+2=5. KalPassa hän pelasi viisi ottelua ilman tehopisteitä. Pytlíkin rooli joukkueessa jäi lopulta pienemmäksi mitä sekä seura että hän itse odottivat, joten hänen sopimuksensa KalPan kanssa purettiin joulukuussa. Muutamaa päivää myöhemmin Pytlíkin vahvistettiin palaavan kotimaahansa ja siirtyvän loppukauden kattavalla sopimuksella Extraliga-joukkue Rytíři Kladnoon.
Ura > Maajoukkueura

Pytlík pelasi alle 20-vuotiaiden MM-kilpailuissa vuosina 2020 ja 2021. Ensimmäisessä turnauksessa hänet valittiin Ruotsia vastaan pelatun puolivälieräottelun päätteeksi Tšekin ottelun parhaaksi pelaajaksi. Vuoden 2021 Pytlíkillä päättyi loukkaantumiseen jo ensimmäisen ottelun jälkeen. Hän pelasi myös alle 18-vuotiaiden MM-kilpailuissa vuonna 2018 sekä alle 18-vuotiaiden Hlinka Gretzky Cupissa vuonna 2018, jolloin Pytlík toimi Tšekin kapteenina. Hän pelasi myös World U-17 Hockey Challengessa vuonna 2017, jolloin Pytlík voitti pronssia. Yhteensä hän on pelannut 22 nuorten ja 50 poikien maaottelua.
Tšekin A-maajoukkueessa Pytlík on pelannut kaksi ottelua ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksessa 7. marraskuuta 2020 Helsingin Hartwall Arenalla Suomea vastaan. Pytlík merkittiin Tšekin nelosketjun vasempaan laitaan Rudolf Červenýn ja Šimon Stránskýn viereen.